РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ОПШТИНА БЕЧЕЈ

ОПШТИНСКА УПРАВА

Одељење за финансије

Број: IV 04 400-2874/2019

Дана: 12.11.2019.

Бечеј 21220

**У П У Т С Т В О**

**ЗА ПРИПРЕМУ НАЦРТА ОДЛУКЕ О БУЏЕТУ ОПШТИНЕ БЕЧЕЈ ЗА 2020. ГОДИНУ**

**СА ПРОЈЕКЦИЈАМА ЗА 2021. И 2022. ГОДИНУ**

Бечеј, 12.11.2019.

На основу члана 35, 36, 36а, 40 и 41. Закона о буџетском систему (службени гласник РС број 54/09, 73/10, 101/10, 101/11, 93/12, 62/13, 63/13-испр, 108/13, 142/14, 68/15, 103/15, 99/16, 113/17, 95/18 и 31/19) уређен је поступак припреме и доношења буџета на свим нивоима власти. Упутство за припрему Нацрта Одлуке општине Бечеј за 2020. годину и пројекција за 2021. и 2022. годину , локални орган управе надлежан за финансије, Одељење за финансије Општинске управе Бечеј доставља буџетским корисницима општине Бечеј :

**УПУТСТВО**

**ЗА ПРИПРЕМУ НАЦРТА ОДЛУКЕ О БУЏЕТУ ОПШТИНЕ БЕЧЕЈ ЗА 2020 ГОДИНУ СА ПРОЈЕКЦИЈАМА ЗА 2021. И 2022. ГОДИНУ**

**I ПРАВНИ ОСНОВ**

Поступак припреме и доношења буџета локалне власти уређен је Законом о буџетском систему. Рокови за доношење Фискалне стратегије и достављање Упутства за припрему одлуке о буџету локалне власти, уређени су чланом 31. Закона о буџетском систему, односно буџетским календаром.

На основу члана 40. Закона о буџетском систему, локални орган управе надлежан за финансије, по добијању фискалне стратегије, доставља упутство за припрему нацрта буџета локалне власти и обавештава директне кориснике буџетских средстава о основним економским претпоставкама и смерницама за припрему буџета.

У погледу садржине предлога финансијског плана директних корисника средстава буџета сходно се примењују одредбе члана 37. истог Закона, односно предлог финансијског плана обухвата:

1) расходе и издатке за трогодишњи период, исказане по буџетској класификацији;

2) **детаљно писано образложење** расхода и издатака, као и извора финансирања.

Директни корисници обавезни су да, у складу са смерницама и роковима, траже од индиректних корисника за које су одговорни, да доставе податке неопходне за израду

предлога финансијског плана директног буџетског корисника. Истим чланом је предвиђено и да локални орган управе надлежан за финансије може да тражи непосредно од индиректних буџетских корисника податке о финансирању.

Чланом 41. Закона о буџетском систему дефинисано је да су индиректни корисници средстава буџета локалне власти обавезни да припреме предлог финансијског плана на основу смерница које се односе на буџет локалне власти.

Чланом 112. Закона о буџетском систему (прелазне и завршне одредбе) уређено је да ће се одредбе овог Закона, у делу који се односи на програмски део буџета, примењивати постепеним увођењем за поједине кориснике средстава буџета Републике Србије, а у целини од доношења Закона о буџету Републике Србије и одлука локалне власти за 2015. годину.

У контексту исказивања установа као индиректних корисника буџетских средстава у одлуци о буџету, **не могу се спајати установе** које обавњају различите делатности имајући у виду да су делатности које обављају ове установе уређене различитим прописима, као и да се коефицијенти и други елементи за обрачун и исплату плата запослених у установама утврђују у зависности од врсте делатноси установе.

Такође, у складу са чланом 2. тачка 31 Закона о буџетском систему апропријације за индиректне кориснике буџетских средстава исказују се збирно по врстама индиректних корисника и наменама у оквиру раздела директног корисника који је, у буџетском смислу, одговоран за те индиректне кориснике буџетских средстава.

Законом о буџетском систему је прописано да одредбе закона којима се уређује коришћење и расподела сопствених прихода које остваре установе основане од стране локалне власти над којима оснивач, преко директних корисника буџетских средстава, врши законом утврђена права у погледу управљања и финансирања, престају да важе кад се за то створе технички услови.

С обзиром на то да је законодавац остaвио могућност да установе до даљњег могу да користе сопствене приходе у складу са законом, **надлежни орган треба да преиспита основаност и оправданост постојања рачуна сопствених прихода индиректних корисника** буџетских средстава , установе културе,спорта и сл. у случају када коришћење и расподела тих прихода није уређена посебним законима. **Уколико буџетски корисник, у складу са посебним законима, остварује сопстевне приходе надлежни орган локалне власти дужан је да води рачуна да тај корисник извршава расходе и издатке првенствено из тог и других извора, па тек онда из извора 01 - Приходи из буџета, члан 52. Закона о буџетском ситему.**

 У оквиру спровођења реформе јавних финансија започет је процес унапређења програмско модела буџета кроз увођење принципа родно одговорног буџетирања у буџетски процес. До 2021. године предвиђено је да се заокружи процес **постепеног увођења родно одговорног буџетирања за све буџетске кориснике на свим нивоима власти**, сходно члану 16. Став 1. Закона о изменама и допунама Закона о буџетском систему Сл. Гласник РС 103/15 путем плана његовог постепеног увођења који доноси покрајински секретаријат за финансије, односно орган надлежан за буџет јединице локалне самоуправе. Имајући у виду наведену законску одредбу неопходно је да надлежни орган локалне власти на годишњем нивоу донесе план поступног увођења родно одговорног буџетирања, којим ће одредити једног или више корисника буџетских средстава и један или више програма опредељеног буџетског корисника за које ће се дефинисати најмање један родно одговорни циљ и одговарајући индикатор који адекватно мери допринос циља унапређењу равноправности између жена и мушкараца.

 **Потребно је да буџетски корисници са којима су урађене консултације за увођење родно одговорних циљева и индикаторе по програмима, пројектима и активностима уграде у финансијске планове за 2020. годину и доставе Одељењу за финансије.**

Израда грађанског буџета, као инструмента за повећање транспарентног исказивања на који начин и у које сврхе се користе јавна средства, представља својеврстан водич за грађане којима треба да се приближе надлежности и начин финансирања послова који се обављају у њиховим општинама и градовима. На интернет страницама општине Бечеј као и свих индиректних корисника биће објављен на разумљив начин буџет за 2020. годину.

 Законом о изменама и допунама Закона о буџетском систему Сл. гласик РС број 103 из 2015 измењена је дефиниција наменских прихода, тако да су према усвојеном решењу наменски јавни приходи и примања дефинисани као јавни приходи, одосно примања чије је коришћење и намена утврђена уговором о донацији, кредиту, односно зајму, као и средства самодоприноса чија се намена тврђује одлуком јединице локалне самоуправе.

 У поступку припреме и доношења буџета, треба планирати расходе за реализацију мера и активности утврђених посебним законима, у оквиру одређених програма, програмских активности, односно пројеката, с тим што се исти могу извршавати само до висине апропријације утврђене одлуком о буџету, без обзира на то да ли су ови приходи остварени у већем или мањем обиму од планираног.

 Уколико се у току године остваре наведени приходи у обиму већем од планираног актом о буџету, исти се могу користити и за извршавање других врста расхода, с обзиром на то да представљају опште приходе буџета којима се фиансира јавна потрошња и који немају претходно утврђену намену. Такође, планирање висине расхода за намене предвиђене посебним прописима , чије одредбе нису стављене ван снаге, у поступку припреме и доношења буџета за наредну годину није условљено висином остварења тих прихода у текућој години.

 С обзиром на то да су, у циљу што ефикаснијег спровођења фискалне политике, Законом утврђена и фискална правила за локалну власт, односно Законом је утврђено ограничење у погледу висине стварања фискалног дефицита члан 27ж Закона, фискални дефицит локалне власти може настати само као резлтат јавних инвестиција и не може бити већи од 10% њених прихода у тој години.

**I ОСНОВНЕ ЕКОНОМСКЕ ПРЕТПОСТАВКЕ И СМЕРНИЦЕ ЗА ПРИПРЕМУ НАЦРТА ОДЛУКЕ БУЏЕТА ОПШТИНЕ ЗА НАРЕДНУ ФИСКАЛНУ ГОДИНУ**

Основни циљеви фискалне политике у наредном средњорочном периоду фокусирани су на:

* одржање ниског дефицита даље смањење јавног дуга, али и коришћење фискалног простора у циљу подршке привредном расту;
* буџетом за 2020. годину обезбеђује се даље фискално растерећење привреде и додатно повећање развојно оријентисаних расходних категорија;
* простор опредељен за јавне инвестиције буџетом за наредну годину приближава се пожељном и потребном нивоу.
* Напуштају се у потпуности, из периода фискалне консолидације, кризне мере.

У даљем тексту дајемо преглед појединих макроекономских показатеља за период

 2019. до 2022.

|  |  |  |
| --- | --- | --- |
|  | **Пројекција** |  |
|  | **2019** | **2020** | **2021** | **2022** |
| БДП, млрд динара | 5408 | 5819 | 6252 | 6713 |
| Реални раст БДП,  | 3,5 | 4,0 | 4,0 | 4,0 |
| потрошачке цене (крај периода) | 2,1 | 2,0 | 3,7 | 3,0 |

**II ОПИС ПЛАНИРАНЕ ПОЛИТИКЕ ЛОКАЛНЕ ВЛАСТИ У 2020. ГОДИНИ**

У периоду од 2020. до 2022. године општина ће обављати изворне, поверене и пренесене надлежности у складу са Уставом Републике Србије и Законом о локалној самоуправи, као и другим законским и подзаконским актима којим се регулише ова област.

Сходно наведеном, активности у 2020. и наредне две фискалне године биће усмерене на следеће послове:

* урбанизам и просторно планирање,
* одржавање и ширење комуналних услуга (водоснабдевање, прикупљање и одношење смећа, управљање отпадним водама, одржавање и ширење топлификационе мреже, јавна хигијена, уређење и одржавање зеленила, јавна расвета, саобраћајна инфраструктура и остале комуналне услуге),
* вођење економске и развојне политике,
* пољопривреда и рурални развој,
* заштита животне средине,
* обезбеђивање услова за рад локалних установа у култури,
* организација културних и спортских активности и манифестација,
* опорезивање, финансијско управљање и буџетирање,
* пружање осталих услуга грађанима у складу са Законом.

Општина Бечеј ће обављати поверене и пренесене послове из области:

* државне управе,
* социјалне заштите,
* здравствене заштите,
* предшколског, основног и средњег образовања,
* екологије и очувања животне средине,
* рада инспекцијских служби и др.

Политика локaлних власти ће бити усмерена на обезбеђење средстава за несметано функционисање Општинске управе и свих корисника буџетских средстава у области образовања, културе, информисања, социјалне заштите.

Средства за зараде запослених обезбедиће се у законом утврђеним оквирима, а средства за материјалне трошкове и текуће одржавање опреме и објеката у зависности од исказаних потреба и утврђених приоритета, водећи рачуна о интенцијама за смањење јавне потрошње.

Значајна средства ће се обезбедити и за издвајања за социјалну заштиту (разни видови једнократних помоћи, регресирање трошкова превоза ђака и студената – путника, стипендије, превоз пензионера, пратиоци, и сл.).

За капитално одржавање и капиталну изградњу средства ће се обезбедити делом из буџета, делом од кредитног задуживања као и из средстава наменских трансфера од других нивоа власти. Приоритет ће имати програми, односно инвестиције које су започете у овој или ранијим годинама.

Успостављањем и унапређењем планирања и расподеле средстава по **програмском моделу**, створи се основ за обезбеђивање веће ефикасности и конкурентности привреде као и делотворност јавне потрошње.

Тај нови начин исказивања расхода и издатака подразумева примену програмске методологије у припреми буџета на свим нивоима власти, односно примену и законом установљене програмске класификације, која исказује класификацију програма корисника буџетских средстава, како је одређено чланом 29. Став 2. Тачка 5. Закона о буџетском систему. Изменама овог закона крајем 2015 године, које су објављене у Сл. глснику РС број 103/15 дефиниције појмова у вези са програмским буџетирањем проширене су и на појам **родно одговорно буџетирање,** чиме су створени предуслови да се у буџетски процес уведе и принцим родне равноправности, што, сагласно Закону подразумева родну анализу буџета и реструктурирање прихода и расхода са циљем унапређења родне равноправности.

**III ПРОЦЕНА ПРИХОДА И ПРИМАЊА И РАСХОДА И ИЗДАТАКА ЗА 2020. И НАРЕДНЕ ДВЕ ГОДИНЕ**

Пројекција прихода и примања извршена је на нивоу укупних средстава, сви извори финансирања, на основу тренутно важеће законске регулативе и показатеља о извршењу у првих девет месеци 2019. године као и макроекономских показатеља из Фискалне стратегије за 2020. годину.

|  |  |  |  |  |
| --- | --- | --- | --- | --- |
|  | **Процена**  | **Пројекција**  | **Пројекција** | **Пројекција** |
| **ВРСТА ПРИХОДА** | **за** | **за**  | **за** | **за** |
|  | **2019. годину** | **2020. годину** | **2021. годину** | **2022. годину** |
| Порези | 760.000.000 | 780.000.000 | 820.000.000 | 840.000.000 |
| Наменски трансфери | 210.000.000 | 220.000.000 | 240.000.000 | 260.000.000 |
| Ненаменски трансфери | 154.600.000 | 154.600.000 | 160.000.000 | 165.000.000 |
| Дугорочни кредит | 78.900.000 | 71.000.000 | 0 | 0 |
| Средства од давања у |   |   |   |   |
| закуп пољопривред.земљ. | 58.000.000 | 50.000.000 | 45.000.000 | 40.000.000 |
| Други приходи | 318.500.000 | 324.400.000 | 385.000.000 | 395.000.000 |
| **УКУПНИ ТЕКУЋИ** |  |  |  |   |
| **ПРИХОДИ И ПРИМАЊА** | **1.580.000.000** | **1.600.000.000** | **1.650.000.000** | **1.700.000.000** |

*Табела: Пројекција прихода и примања буџета општине за 2020.. годину и наредне две године*

**IV Обим средстава који може да садржи предлог финансијског плана директног корисника средстава буџета локалне власти за 2020. са пројекцијама за наредне две фискалне године**

|  |  |  |  |  |
| --- | --- | --- | --- | --- |
|  |  |  |  |  |
|  | **Процена**  | **Пројекција**  | **Пројекција** | **Пројекција** |
| **ДИРЕКТНИ КОРИСНИК** | **за** | **за**  | **за** | **за** |
|  | **2019. годину** | **2020. годину** | **2021. годину** | **2022. годину** |
| Скупштина општине | 16.500.000 | 16.500.000 | 17.000.000 | 18.000.000 |
| Председник општине | 22.000.000 | 22.000.000 | 23.000.000 | 24.000.000 |
| Општинско веће | 15.500.000 | 15.500.000 | 16.000.000 | 17.000.000 |
| Општинска управа са |   |   |   |   |
| индиректним корисницима | 1.519.500.000 | 1.539.500.000 | 1.587.000.000 | 1.633.800.000 |
| Општински правобранилац | 6.500.000 | 6.500.000 | 7.000.000 | 7.200.000 |
| **УКУПНИ ТЕКУЋИ** |  |  |   |   |
| **РАСХОДИ И ИЗДАЦИ** | **1.580.000.000** | **1,600.000.000** | **1,650.000.000** | **1,700.000.000** |

**Корисници буџетских средстава су дужни да предлоге својих финансијских планова умање за 15 процената у односу на позиције које су опредељене Одлуком о другом ребалансу буџета општине Бечеј за 2019. годину.** Приликом планирања буџета, сви буџетски корисници су дужни да се придржавају начела рационалности и штедње. У оквиру ограничених средстава, буџетски корисници као приоритет треба да планирају законске и уговорене обавезе (плате, накнаде, закључене уговоре, преузете обавезе и сл.).

**V СМЕРНИЦЕ ЗА ПРИПРЕМУ ПЛАНОВА КОРИСНИКА БУЏЕТСКИХ СРЕДСТАВА**

1. **Планирање плате група конта 41 и броја запослених**

Плате запослених код корисника буџета локалне власти уређене су у складу са Законом о платама у државним органима и јавним службама, Уредбом о коефицијентима за обрачун и исплату плата именованих и постављених лица и запослених државним органима. Приликом обрачуна и исплате плата за запослене у предшколским установама и другим јавним службама, установама културе не примењује се Уредба о коефицијентима за обрачун и исплату плата именованих и постављених лица и запослених у државним органима , већ Уредба о коефицијентима за обрачун и исплату плата запослелих у јавним службама.

У 2020. години приликом обрачуна и исплате плата запослених код корисника буџета локалне власти примењују се основице према Закључцима Владе Републике Србије, до почетка примене одредаба Закона о систему плата запослених у јавном сектору.

У буџету за 2020. годину маса плата се планира на нивоу исплаћених плата у 2019. години а највише до дозвољеног нивоа за исплату плата у складу са чланом 42. Закона о буџету РС за 2019. годину Сл. гласник бр. 95 од 2018. године.

Средства за плате задржана су на нивоу средстава планираних Законом о буџету Републике Србије за 2019. годину, а евентуална корекција износа планираних средстава за плате извршиће се у току буџетске процедуре на основу ревидиране Фискалне стратегије, измена и допуна Закона о буџетском систему и процене потребних средстава за расходе за запослене за 2020. годину.

Средства за плате се планирају на бази постојећег, а не систематизованог броја запослених.

И у буџетској 2020. години не треба планирати обрачун и исплату поклона у новцу, божићних, годишњих и других врста награда, бонуса и примања запослених ради побољшања материјалног положаја и побољшања услова рада предвиђених посебним и појединачним колективним уговорима, за директне и индиректне кориснике буџетских средстава локалне власти, као и друга примања из члана 120. став 1. тачка 4. Закона о раду, осим јубиларних награда за запослене који су то право стекли у 2020. години.

Према члану 4. став 1. Закона о максималном броју за сваку календарску годину, актом Владе се утврђује максималан број запослених на неодређено време у систему аутономне покрајине и систему локалне самоуправе на предлог Генералног секретаријата Владе, уз прибављено мишљење Министарства државне управе и локалне самоуправе и Министарства финансија.

У члану 6. Закона о максималном броју надлежни орган аутономне покрајине односно скупштина јединице локалне самоуправе, својим актом утврђује максималан број запослених за сваки организациони облик у систему аутономне покрајине, односно систему локалне самоправе. Сваки организациони облик може имати највише онолики број запослених на неодређено време, за који има обезбеђена средства за зараде.

Укупан број запослених на одређено време, због привремно повећаног обима посла лица ангажованих по уговору о делу, уговору о привременим и повременим пословима, закључених непосредно или преко омладинске или студентске задруге и лица ангажованих по другим основама не може бити већи од 10% броја запослених на неодређено време код оранизационог облика, члан 10. став 1. Организациони облик који има мање од 100 заослених може да има највише до 10 запослених или ангажованих лица у смислу става 1. овог члана став 2. с тим да уколико тај број правазилази 10% запослених на неодређено време, јединица локалне власти мора се обратити Комисији Владе за ново запошљавање ради добијања сагласности.

Локална васт је у обавези да у одлуци о буџету за 2020 годину, у делу буџета који садржи норме битне за извршење буџета, у посебној одредби искаже **број запослених на неодређено и одређено време, за које су у буџету локалне власти обезбеђена средства.**

**У колико се изменама или допунама Одлуке о буџету локалне власти мењају подаци достављени у Плилогу 1, неопходно је доставити измењене табеле са образложењем и документацијом која потврђује да је било неопходно извршити одређене промене у односу на усвојену Одлуку о буџету.**

**У прилогу Упутства за израду буџета за 2020. годину налазе се девет табела Прилога 1, пажљиво прочитајте, попуните тачно све тражене податке за вашу установу и доставите на мејл** **milenko.milovanov@becej.rs** **у одељење финансија.**

1. **Планирање осталих расхода на економским класификацијама 42, 45, 48**

Коришћење услуга и роба (група конта **42**) планирају се највише до износа који је опредељен буџетом за 2019. годину, с тим да је потребно сагледати могућност максималне уштеде, пре свега, у оквиру економских класификација 422 – Трошкови путовања, 423 – Услуге по уговору и 424 – Специјализоване услуге, а настојати да се не угрози извршавање сталних трошкова (421 – Стални трошкови).

 Средства за сталне трошкове (економска класификација 421) планирати на основу деветомесечног извршења у 2019.години и очекиваног нивоа извршења ових расхода до краја године.

 Средства за текуће одржавање опреме и објеката (425-Текуће поправке и одржавање) планирају се по приоритетима.

**Посебно је приликом планирања ове групе конта потребан крајње реалан приступ и са аспекта Закона о роковима измирења новчаних обавеза у комерцијалним трансакцијама**.

**Средства планирана у оквиру ове групе конта мора да садрже и износе средстава за које је локални орган управе надлежан за финансије дао саглсност у складу са Уредбом критеријумима за утврђивање природе расхода и условима и начину прибављања сагласности за закључивање одређених уговора који, због природе расхода, захтевају плаћање у више година.**

**У оквиру субвенција неопходно је преиспитати све програме по основу којих се додељују субвенције и потребно је имати у виду све прописе који се тичу контроле државне помоћи.**

Остали расходи (група конта **48**) планирају се највише до износа који је опредељен буџетом за 2019. годину.

1. **Смернице за исказивање издатака за капиталне пројекте за 2020- 2022. годину:**

Капитални пројекти су пројекти изградње и капиталног одржавања зграда и грађевинских објеката инфраструктуре од интереса за РС, односно локалну власт укључујући услуге пројектног планирања које је саставни део пројекта, обезбеђивање земљишта за изградњу, као и пројекти који подразумевају улагања у опрему, машине и другу нефинансијску имовину, а у функцији су јавног интереса.

**Капитални пројекти планирају се и укључују у буџет у складу са одредбама Уредбе о садржини, начину припреме и оцене, као и праћењу спровођења и извештавању о реализацији капиталних пројеката Сл. гласник РС бр. 63/17 и Правилника о садржини, роковима и поступку достављања инвестиционе документације за капиталне пројекте Сл. гласник РС бр. 18/18.**

1. **Припрема буџета у складу са програмском методологијом**

Законом о буџетском систему је прописано да Програмски модел буџета у целини треба примењивати почев од припреме буџета за 2015. годину на свим нивоима власти. Прoгрaмски буџeт прeдстaвљa eфикaсaн мeхaнизaм зa спровођење рeфoрмe упрaвљaњa jaвним финaнсиjaмa.

**Прoгрaмску структуру** кoрисникa буџета чинe три прoгрaмскe кaтeгoриje: **прoгрaм, прoгрaмскa aктивнoст** и **прojeкaт**, кojима сe групишу рaсхoди и издaци. Те програмске категорије распоређене су у двa хиjeрaрхиjскa нивoa. Нa вишeм нивoу су прoгрaми, a на нижем су прoгрaмскe aктивнoсти и прojeкти који им припадају.

**Прoгрaмскa aктивнoст** je тeкућa дeлaтнoст корисника буџета и ниje врeмeнскиoгрaничeнa.

**Прojeкaт** je временски ограничен пoслoвни пoдухвaткорисника буџета чијим спровођењем сe постижу циљeви кojи дoпринoсe остварењу прoгрaмa. Moжe сe oднoсити нa кaпитaлнo улaгaњe, унaпрeђeњe прoцeдурe у jaвнoj aдминистрaциjи, усавршавање држaвних службeникa и сличнe пoдухвaтe кojи дoпринoсe квaлитeтниjeм пружaњу jaвних услугa.

Jединице локалне самоуправесвоју прoгрaмску структуру утврђују на основу листe прoгрaмa и прoгрaмских aктивнoсти **униформних зa свe јединице локалне самоуправе**. Ту листу је утврдила Стaлнa кoнфeрeнциja градoвa и oпштинa (СКГO) у **Анексу 5.** наведеног Упутства. У тој листи је за прoгрaме и прoгрaмске aктивнoсти утврђена њихова шифра, нaзив, сeктoр кoмe припaдaју и сврха.

По програмској методологији за сваки програм, програмску активност и пројекат је потребно утврдити циљеве, индикаторе, којима се мери постизање тих циљева и циљане вредности индикатора за следеће три године. СКГO припрема и листу **унифoрмних индикатора**. Унифoрмност прoгрaмa, прoгрaмских aктивнoсти и индикатораoбeзбeђуje да јединице локалне самоуправе међусобно упoрeде трошкове и квaлитeт услугa пружeних грaђaнимa.

Опис програма, програмских активности и пројеката, као и њихових циљева и индикатора ће бити саставни део нормативног дела буџета. **Стога неопходно је да сваки буџетски корисник испуни обрасце за своје програмске активности и пројекте (Табела 1. и 2.).**

1. **Остале одредбе**

Налаже се индиретним буџетским корисницима да уз нацрте финансијских планова за 2020. годину, доставе и следеће:

* **детаљно писмено образложење** за све врсте трошкова и издатака (навести конкретно за шта ће се трошити средства, а не само називе конта).

**Потребно је да сви директни и индиректни корисници своје предлоге финансијских планова доставе одељењу финансија најкасније до 22.11.2019. године.**

Шеф одсека рачуноводства

Миленко Милованов